钦定古今图书集成/历象汇编/岁功典/第032卷 > 木兰花慢〈社日有怀〉 严仁
## 钦定古今图书集成/历象汇编/岁功典/第032卷 > 木兰花慢〈社日有怀〉 严仁

东风吹雾雨，更吹起、袷衣寒。正莽莽丛林，潭潭伐鼓，
郁郁焚兰。阑干曲多少意，看青烟如篆绕溪湾。桑柘
绿阴犹薄，杏桃红雨初翻。　飞花片片走潺湲。问何
日西还。叹扰扰人生，纷纷离合，渺渺悲欢。想云軿何
处也，对芳时、应只在人间。惆怅回文锦字，断肠斜日
云山。